=== Rejser ===
I London havde Juel Madsen truffet aftale med redaktionen af det illustrerede blad "The Graphic" om at levere tegninger til bladet. Han ville rejse som [[Krigskorrespondenter|krigskorrespondent]] til det borgerkrigshærgede Rusland. Han indledte rejsen i 1920. Han fik tilladelse fra det engelske kommissariat og fra den øverstbefalende for den frivillige hær til at færdes i krigszonen, hvorfra han skildrer borgerkrigens myrderier og krigens hverdag. Hans ledsagende reportageagtige tegninger viser også krigens dagligdag, [[kosakker]], [[Krim-tartarer]] og den russiske befolkning. Han efterlod sig ved sin død et manuskript, som blev udgivet på [[Gyldendal]] i 1923 med titlen "Jagt og Krig", med forord af litteraturkritikeren Henning Kehler.
Kunst Maleri